Document ID: 32014R0851

UREDBA SVETA (EU) št. 851/2014
z dne 23. julija 2014
o spremembi Uredbe (ES) št. 2866/98 glede menjalnega razmerja eura za Litvo
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 140(3) Pogodbe,
ob upoštevanju predloga Evropske komisije,
ob upoštevanju mnenja Evropske centralne banke,
ob upoštevanju naslednjega:
(1)
Uredba Sveta (ES) št. 2866/98 z dne 31. decembra 1998 o menjalnih razmerjih med eurom in valutami držav članic, ki sprejmejo euro (1), določa ta menjalna razmerja od 1. januarja 1999.
(2)
V skladu s členom 4 Akta o pristopu iz leta 2003 je Litva država članica z odstopanjem, kot je opredeljeno v členu 139(1) Pogodbe o delovanju Evropske unije.
(3)
Na podlagi Sklepa Sveta 2014/509/EU z dne 23. julija 2014 o uvedbi eura v Litvi dne 1. januarja 2015 (2) Litva izpolnjuje zahtevane pogoje za uvedbo eura, tako da se odstopanje v korist Litve odpravi z učinkom od 1. januarja 2015.
(4)
Uvedba eura v Litvi i zahteva sprejetje menjalnega razmerja med eurom in litovskim litasom. To razmerje bi bilo treba določiti na 3,45280 litasa za 1 euro, kar ustreza trenutnemu osrednjemu tečaju litasa v mehanizmu deviznih tečajev (ERM II).
(5)
Uredbo (ES) št. 2866/98 bi bilo zato treba ustrezno spremeniti -
SPREJEL NASLEDNJO UREDBO:
Člen 1
V členu 1 Uredbe (ES) št. 2866/98 se med menjalnima razmerjema, ki se uporabljata za latvijski lats in luksemburški frank, vstavi naslednja vrstica:
„= 3,45280 litovskega litasa“.
Člen 2
Ta uredba začne veljati 1. januarja 2015.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. julija 2014

Labels: 2
18